Page:Witty and entertaining exploits of wise Willie, and witty Eppie.pdf/15

 15

muckle red nose, like a lobster's tae, bowed at the point like a hawk's neb, and Sandy himsel said, that it was surely his, or some ither body's, but he had used a' his birr ai the getting o't; to try his abilities, being the first time e'er he was at sic a business before, and when he had done a' that man could do at it, he said it was nonsense: and shame fa' him but he would rather row his boat round the Bass and back again, or he'd do the like again, for wise Willie gade wude at the wean, and said it had mair ill nature than the auldest wife about the town; for it pissed the bed, shit the bed, spew'd the bed, and skirl'd like a wild cat, and kept him frae his night's rest, and the auld hags about, the town, ca'd him Sandy the bairn's daddy; and a' the young gillie-gaukie lassies held out their fingers and cried, Ti hi hi Sandy, the kirk will kittle your kiss for that: an after a', the blear-eye'd bell-man came bladdering about the buttock-meal, sum-